Taklamakans

Taklamakans (uiguru: تەكلىماكان قۇملۇقى, Täklimakan Toghraqliri; ķīniešu: 塔克拉瑪干沙漠, Tǎkèlāmǎgān Shāmò) ir smilšu tuksnesis Ķīnas ziemeļrietumos, Siņdzjanas Uiguru autonomajā rajonā. Lielākais tikai no smiltīm sastāvošais tuksnesis pasaulē. Vārds "Taklamakans" pēc dažiem avotiem nozīmē ‘ieiesi, neatgriezīsies’, pēc citiem — ‘nāves tuksnesis’. Makan tjurku valodās nozīmē ‘vieta’. Tuksnesis aizņem Tarimas ieplaku; tas plešas starp 78° un 88° austrumu garumu ap 1000 km garumā un no 37° līdz 40° ziemeļu platumam līdz 420 km platumā. Tuvākās pilsētas atrodas nomales oāzēs: tuksneša dienvidrietumos ir Kašgara, Jarkenda, Hotena, ziemeļos — Kučara, Korla, austrumos — Loulaņa un Duņhuana. Upes, kas tek no Kuņluņa kalniem, iekļūst Taklamakanā 100-200 km tālu, pamazām izsīkstot smiltājā; vienīgi Hotana šķērso tuksnesi, reizēm ūdeņiem aizplūstot līdz Tarimai tuksneša ziemeļos. Cauri tuksnesim ir izbūvēts asfaltēts ceļš — Transtaklamakana šoseja, kas stiepjas 523 km dienvidu—ziemeļu virzienā. Taklamakana pazemē ir atklāti bagātīgi naftas un dabasgāzes krājumi. Atsauces Ārējās saites Vikikrātuvē par šo tēmu ir pieejami multivides faili. Skatīt: Taklamakans. Encyclopædia Britannica raksts (angliski) Brockhaus Enzyklopädie raksts (vāciski) Krievijas Lielās enciklopēdijas raksts (2004-2017) (krieviski) Literatūra Bruno Baumanis, "Karavāna iet nāvē", Rīga, Izdevniecība AGB, 2002 Bruno Šulcs, "Nezināmā Ķīna", Rīga, Lauku Avīze, 2005